CELEX: 
Language: bg
Date: 2017-02-28 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за класификацията на експлоатационните показатели хоризонтално разполагане и краткосрочна водопоглъщаемост на топлоизолационните продукти от формувани на място свободно насипани целулозни продукти (LFCI) съгласно стандарт EN 15101-1 в съответствие с Регламент (ЕС) № 305/2011 на Европейския парламент и на Съвета

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               В Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета
                  1
                са предвидени две основни алтернативни възможности за въвеждане на класове за експлоатационните показатели по отношение на съществените характеристики на строителните продукти. Съгласно член 27, параграф 1 и член 60, буква е) това може да бъде направено чрез делегирани актове на Комисията, докато член 27, параграф 2 дава възможност за тази цел да се използват хармонизирани стандарти въз основа на изменен мандат. В съответствие с член 27, параграф 2, първа алинея, когато Комисията е определила такива класове, европейските органи по стандартизация трябва да използват тези класове в хармонизирани стандарти.
            
            
               Съгласно определението, дадено в член 2, параграф 7 от Регламент (ЕС) № 305/2011, „клас“ означава ограничен от минимална и максимална стойност обхват от нива на експлоатационните показатели на даден строителен продукт. По този начин класовете в Регламент (ЕС) № 305/2011 винаги представляват даден интервал от стойности на определен експлоатационен показател на съответния продукт.
            
            
               Освен това в Регламент (ЕС) № 305/2011, за разлика от неговия предшественик — Директива 89/106/ЕИО на Съвета, не се разграничават видове класове в зависимост от техния произход. Поради това класовете за експлоатационните показатели, установени от Комисията, и такива класове, установени от европейските органи по стандартизация, трябва да се признават и зачитат по един и същи начин. 
            
            
               Освен това цялата класификация на експлоатационните показатели трябва да бъде с отворен край, така че да обхваща всички възможни нива на експлоатационните показатели по отношение на определена съществена характеристика за продуктите, обхванати от въпросния стандарт. В противен случай въвеждането на класификацията би било равностойно на същевременното въвеждане на прагова стойност за съответния експлоатационен показател.
            
            
               Eвропейският стандарт EN 15101-1 за топлоизолационни продукти от формувани на място свободно насипани целулозни продукти (LFCI) беше приет от Европейския комитет по стандартизация (CEN) през септември 2013 г. Той съдържа класификации за експлоатационните показатели на продуктите, обхванати от него, предимно по отношение на две от съществените му характеристики — разполагане при хоризонтални приложения, тавани и подове, за която се въвеждат седем класа експлоатационни показатели, и краткосрочна водопоглъщаемост, за която се въвеждат два класа експлоатационни показатели. 
            
            
               Първата от тези класификации — относно хоризонталното разполагане — се различава от вече въведената в хармонизирания стандарт EN 14064-1, който обхваща някои топлоизолационни продукти от минерална вата. Според наличната информация тези съществуващи класове не са достатъчни за разглежданите продукти, тъй като използването на целулоза като базов материал по принцип води до по-голяма височина на хоризонталното разполагане. Поради това и за да се разшири класификацията така, че да обхване целия типичен диапазон от експлоатационни показатели във връзка с тази съществена характеристика, нейният обхват е разширен и обхваща по-горните нива на експлотационни показатели, като се добавят четири класа към посочената, предходно използвана класификация. Това наподобява прилаганите понастоящем практики в някои държави членки.
            
            
               Втората класификация — относно краткосрочната водопоглъщаемост — е свързана с обичайните обстоятелства за предвидена употреба на топлоизолационни продукти на базата на целулоза. Последните не се очаква да бъдат използвани на места, където биха били подложени на проникване на вода. За да се избегне създаването на скрита прагова стойност за този експлоатационен показател, класификацията трябва да остане отворена. Това може да се постигне, като се добави един по-горен клас към класификацията, включена в стандарт EN 15101-1, приет от CEN през септември 2013 г.  Бе счетено също за необходимо да се коригира тази класификация на въпросните продукти, така че да се гарантира, че класификацията, предвидена за техните експлоатационни показатели по отношение на краткосрочна водопоглъщаемост, обхваща всички нива на експлоатационните показатели на тези продукти. В момента в CEN се разработва такава нова версия на стандарта EN 15101-1.
            
            
               Тъй като въвеждането на такива нови класификации в даден хармонизиран стандарт от страна на европейските органи по стандартизация в рамките на прилагането на Регламент (ЕС) № 305/2011 би изисквало предоставянето на нов, изменен мандат, което обаче не е било направено, бе счетено за по-уместно да се продължи с настоящия проект за делегиран регламент.
            
            
               Не беше счетено за уместно в обхвата на проекта за регламент да бъдат включени други класификации на експлоатационни показатели, съдържащи се в стандарт EN 15101-1, тъй като съгласно Регламент (ЕС) № 305/2011 такива класификации, включени в хармонизирани стандарти, позоваване на които е било публикувано съгласно Директива 89/106/ЕИО в Официален вестник на Европейския съюз, трябва да се считат за приложими по силата на Регламент (ЕС) № 305/2011, без да са необходими каквито и да било по-нататъшни действия.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Проектът за регламент бе обсъден на заседание на Консултативната група по строителството (КГ) на 14 юни 2016 г. и също така бе подложен на писмена консултация с експерти в периода от 31 май до 28 юни 2016 г. Преди провеждането на тези консултации бе дадена възможност на всички държави членки да определят експерти за участие в тях. Освен тези експерти в консултацията участваха и други външни заинтересовани лица. Документите, обсъдени в Консултативната група по строителството и свързани с писмената консултация, бяха предадени едновременно на Европейския парламент и на Съвета, както е предвидено в Общото споразумение относно делегираните актове. Представените при тези консултации мнения бяха взети предвид при изготвянето на окончателната проектна версия на настоящия акт, предназначена за междуведомствената консултация.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Съгласно член 27 от Регламент (ЕС) № 305/2011, по отношение на съществените характеристики на строителните продукти могат да бъдат определяни класове на експлоатационни показатели. Съгласно член 27, параграф 1 и член 60, буква е) това може да бъде направено чрез делегирани актове на Комисията. В съответствие с член 27, параграф 2, първа алинея, когато Комисията е определила такива класове, европейските органи по стандартизация трябва да използват тези класове в хармонизирани стандарти.
            
            
               Съгласно член 2, параграф 7 от Регламент (ЕС) № 305/2011 „клас“ означава ограничен от минимална и максимална стойност обхват от нива на експлоатационните показатели на даден строителен продукт. В Регламент (ЕС) № 305/2011 не се прави разлика между различни видове класове. Поради това класовете за експлоатационните показатели, установени от Комисията, и такива класове, установени от европейските органи по стандартизация, трябва да се признават и зачитат по един и същи начин.
            
            
               Тъй като въвеждането на нова класификация на експлоатационните показатели в хармонизираните стандарти от европейските органи по стандартизация в рамките на прилагането на Регламент (ЕС) № 305/2011 би изисквало предоставянето на нови, изменени мандати, което обаче не е било направено, бе счетено за по-уместно да се продължи с настоящия проект за делегиран регламент.
            
            
               Поради това проектът за регламент следва да бъде приет, за да се определят нови класове за експлоатационни показатели на топлоизолационните продукти от формувани на място свободно насипани целулозни продукти (LFCI) съгласно европейския стандарт EN 15101-1.
            
            
               Проектът за регламент съответства на принципа за пропорционалност. Той води до облекчаване на някои трудности, породени от въздействието на Регламент (ЕС) № 305/2011 върху създаването на системи за класифициране на експлоатационните показатели на строителните продукти, поради което може да бъде направено заключението, че той облагодетелства целия европейски строителен сектор.
            
         
         
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 24.2.2017 година
            
            
               за класификацията на експлоатационните показатели хоризонтално разполагане и краткосрочна водопоглъщаемост на топлоизолационните продукти от формувани на място свободно насипани целулозни продукти (LFCI)  съгласно стандарт EN 15101-1 в съответствие с Регламент (ЕС) № 305/2011 на Европейския парламент и на Съвета
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета
                  2
               , и по-специално член 27, параграф 1 от него,
            
            
               като има предвид, че:
            
            
               (1)
                     Когато Комисията не е определила класове на експлоатационни показатели по отношение на съществените характеристики на строителни продукти, съгласно член 27, параграф 2 от Регламент (ЕС) № 305/2011 те могат да се определят от европейските органи по стандартизация, но само въз основа на изменен мандат.
            
            
               (2)
                     Европейският стандарт EN 15101-1 за топлоизолационни продукти от формувани на място свободно насипани целулозни продукти (LFCI) съдържа класификации за експлоатационни показатели по отношение на две от съществените характеристики — разполагане при хоризонтални приложения, тавани и подове, както и краткосрочна водопоглъщаемост. Тези класификации са стъпка напред към консолидирането на вътрешния пазар по отношение на въпросните продукти.
            
            
               (3)
                     За тези нови класификации не е предоставен изменен мандат.
            
            
               (4)
                     Поради това следва да бъдат определени нови класификационни системи, които да се използват за продукти, попадащи в обхвата на стандарт EN 15101-1,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Експлоатационните показатели на топлоизолационните продукти от формувани на място свободно насипани целулозни продукти (LFCI), във връзка със съществените им характеристики — разполагане при хоризонтални приложения, тавани и подове и краткосрочна водопоглъщаемост, се класифицират в съответствие със системите за класификация, посочени в приложението.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 24.2.2017 година.
            
            
               
                     За Комисията
               
            
         
         
            
               
                     Председател
                     Jean-Claude JUNCKER
               
            
         
         
            
                  
                     (1)
                  ОВ L 88, 4.4.2011 г., стр. 5.
               
               
                  
                     (2)
                  ОВ L 88, 4.4.2011 г., стр. 5.
               
            
      
    ---documentbreak--- 
      
         
         
            
               ПРИЛОЖЕНИЕ
            
            
               Таблица 1: Класове за разполагане при хоризонтални приложения, тавани и подове
            
            
                     
                        Клас 
                     
                  
                  
                     
                  
               
                     
                        SH 0 
                     
                  
                  
                     
                        Без измеримо разполагане (≤ 1 %) 
                     
                  
               
                     
                        SH 5 
                     
                  
                  
                     
                        ≤ 5 % 
                     
                  
               
                     
                        SH 10 
                     
                  
                  
                     
                        ≤ 10 % 
                     
                  
               
                     
                        SH 15 
                     
                  
                  
                     
                        ≤ 15 % 
                     
                  
               
                     
                        SH 20 
                     
                  
                  
                     
                        ≤ 20 % 
                     
                  
               
                     
                        SH 25 
                     
                  
                  
                     
                        ≤ 25 % 
                     
                  
               
                     
                        SH 30 
                     
                  
                  
                     
                        > 25 % 
                     
                  
               
            
               Таблица 2: Класове за краткосрочна водопоглъщаемост
            
            
                     
                        Клас 
                     
                  
                  
                     
                  
               
                     
                        WS 1 
                     
                  
                  
                     
                        ≤ 1,0 kg/m2 
                     
                  
               
                     
                        WS 2 
                     
                  
                  
                     
                        ≤ 2,0 kg/m2
                     
                  
               
                     
                        WS 3
                     
                  
                  
                     
                        > 2,0 kg/m2